# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **Consiliul Judetean Sibiu**, cu sediul în Str. General Ghe. Magheru, Nr. 14, Sibiu , Judetul Sibiu, prin Țîrmonea Vasile, reprezentant al Consiliului Județean Sibiu, înregistrată la APM Sibiu cu nr. 24683/28.12.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sibiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de .29.03.2017, că proiectul **„Lucrări de consolidare D.J. 104 G la km 5+300, pe o lungime de 250m”** propus a fi amplasat pe teritoriul administrativ al localității Roșia, sat Săcădate și Nucet, intravilan și extravilan, jud. Sibiu, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

Proiectul intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, cu modificările ulterioare, anexa nr. 2 la pct. 13 litera a: ”Orice modificări sau extinderi, altele decât cele prevăzute la pct. 22 din anexa 1 care pot avea efecte semnificative negative asupra mediului”;

**I. Caracteristicile proiectului:**

**1. a) Mărimea proiectului** – Zona studiată face parte din drumul județean DJ 104G care asigură legătura rutieră între localitățile Săcădate, Nucet, Cornățel, Roșia și Nou. Lungimea reală a sectorului de drum care face obiectul prezentei documentații este de 280 m, fiind cuprinsă între km 4+755 și 5+055. Traseul drumului existent se desfășoară într-o zonă de deal în intravilanul și extravilanul localităților Săcădate și Nucet și prezintă tasări și rupturi ale corpului drumului ca urmare a unor alunecări de teren datorate fenomenului de îngheț – dezgheț. Au fost identificate 3 viroage naturale neamenajate, perpendiculare pe drum, formate prin scurgerea apelor de pe versant. Se va reface structura rutieră a drumului și se va asigura drenajul longitudinal și transversal al apelor subterane și scurgerea acestora spre dispozitive de colectare și evacuare noi. Evacuarea apelor colectate de drenurile transversale se va realiza în camera de cădere a acestora și în cămin de vizitare pentru decantare și curățire. A fost prevăzută construirea unui podeț tubular nou cu diametrul de 1 m și înlocuirea celui existent cu altul nou. Ambele podețe vor avea lungimea tubului precomprimat de 10 m. Se vor monta 280 ml de parapet metalic cu înălțime între 2 și 4 m. Terenul adiacent drumului, pe partea dreaptă a acestuia se va taluza și se vor planta 280 buc. copaci.

Organizarea de șantier:

- vor fi montate containere modulare pentru birouri, grup social, depozitare scule și materiale,

- materialele de construcție necesare desfășurării activității de santier vor fi aduse cu mașini și utilaje speciale direct de la furnizor,

- alimentarea cu combustibili a mașinilor și utilajelor din dotare se va realiza de la stațiile PECO.

**b) Cumularea cu alte proiecte –** nu e cazul**,**

**c) Utilizarea resurselor naturale** – în cantităţi limitate: agregate minerale, combustibili - în etapa de implementare a proiectului;

**d) Producţia de deşeuri** – în perioada de execuție a lucrărilor deșeurile rezultate vor fi gestionate prin firme autorizate (în cantități reduse); deșeurile menajere rezultate după finalizarea proiectului vor fi preluate de operatorul de salubritate din zonă;

**e) Emisiile poluante, inclusiv zgomotul și alte surse de disconfort**

Aer: pulberi– în cantități reduse – pe perioada de construcție;

Sol, subsol - impact redus asupra solului și subsolului pe perioada de execuție a lucrărilor;

Zgomot - potenţial disconfort fonic pe perioada de execuţie a lucrărilor;

**f) Riscul de accident, ţinându-se seama în special de substanţele și de tehnologiile utilizate** - risc minim de producere a accidentelor, care ar putea afecta sănătatea populaţiei şi a mediului, cu condiția respectării normelor specifice de lucru.

**2. Localizarea proiectului:**

**2.1 utilizarea existentă a terenului** - proiectul respectă dispoziţiile art. 71 din O.U.G. nr.195/2005 privind protecţia mediului, cu modificările şi completările ulterioare, conform Certificatului de urbanism nr. 124 din 21.10.2016, emis de Primăria Comunei Roșia, şi a verificării documentaţiei de către Ing. Belașcu Gabriela; terenul are folosința actuală drum județean.

**2.2 relativa abundență a resurselor naturale din zonă, calitatea și capacitatea regenerativă a acestora** - nu este cazul;

**2.3 capacitatea de absorbţie a mediului, cu atenţie deosebita pentru**

a) zonele umede - nu este cazul;

b) zonele costiere - nu este cazul;

c) zonele montane și cele împădurite - nu este cazul;

d) parcurile și rezervaţiile naturale - nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale si bazine piscicole amenajate etc. - nu este cazul;

f) zonele de protecţie specială - nu este cazul;

g) ariile în care standardele de calitate a mediului stabilite de legislaţie au fost deja depăşite - nu este cazul;

h) ariile dens populate - nu este cazul;

i) peisajele cu semnificaţie istorică, culturală și arheologică – nu este cazul;

**3. Caracteristicile impactului potenţial:**

a) extinderea impactului - local;

b) natura transfrontalieră a impactului - nu este cazul;

c) mărimea și complexitatea impactului – în perioada de execuţie a proiectului impact redus asupra factorilor de mediu: aer, sol și subsol, zgomot; după finalizarea proiectului - impact redus,

d) probabilitatea impactului – redusă, pe perioada de reabilitare a rumului;

e) durata, frecvența și reversibilitatea impactului – impact redus, pe perioada de reabilitare, în condițiile implementării măsurilor prevăzute în proiect.

**II. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

Proiectul propus **nu intră** sub incidența art. 28 din O.U.G. nr. 57/2007 privind privind regimul ariilor naturale protejate, conservarea habitatelor naturale, a florei si faunei sălbatice, cu modificările și completările ulterioare.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* respectarea întocmai a proiectului și a condițiilor impuse prin avizele obținute,
* la executarea lucrărilor, se vor respecta normele legale în vigoare: de prevenire și stingere a incendiilor și de protecție a muncii;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* respectarea normelor tehnice şi de siguranţă în exploatare a instalaţiilor;
* specifică de mediu şi va fi în responsabilitatea titularului activității;

Conform art.22, alin (1) din H.G. 445/2009, titularul are obligaţia de a notifica în scris APM Sibiu despre orice modificare a datelor/informaţiilor care au stat la baza luării deciziei etapei de încadrare.

Conform art. 49 alin (3) şi (4) din Ordinul 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor, veţi notifica A.P.M. Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta decizie a fost emisă în 3 (trei) exemplare originale, fiecare având un număr de 4 pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV, ȘEF SERVICIU AVIZE,**

**Ionel Stelian NAICU ACORDURI, AUTORIZAȚII**

**Ruxandra HAȘEGAN**

**ÎNTOCMIT**

**Ing. Gabriela BELAȘCU**